બાડી અને આજુબાજુના 12 ગામના લોકો એવું માની રહ્યા છે કે અમારો મુખ્ય વ્યવસાય ખેતી છે, અને ખેતીની જમીનો નહીં રહે તો અમારે અમારા બાળકોને પણ મજૂરીએ મોકલવા પડશે. રાજ્ય સરકાર દ્વારા કરાઇ રહેલા બળ પ્રયોગના વિરોધમાં 12 ગામના લોકો દ્વારા તેઓના તમામ બાળકોને શાળા-કોલેજમાંથી ચાલુ સત્રે ઉઠાડી લેવામાં આવશે અને શિક્ષણનો અનોખો બહિષ્કાર કરવામાં આવશે. ઉપરાંત 12 ગામના ખેડૂતો દ્વારા આત્મવિલોપન પણ કરવામાં આવશે, તે અંગે ગોહિલે ઉમેર્યુ હતુકે, કેટલા લોકો અને ક્યાં આત્મવિલોપન કરશે તેની માહિતી ગુપ્ત રાખવામાં આવશે.